CELEX: 61998CO0290
Language: da
Date: 2000-09-29 00:00:00
Title: Kendelse afsagt af Domstolens Præsident den 29. september 2000. # Kommissionen for De Europæiske Fællesskaber mod Republikken Østrig. # Slettelse. # Sag C-290/98.

Avis juridique important

|

61998O0290

Kendelse afsagt af Domstolens Præsident den 29. september 2000.  -  Kommissionen for De Europæiske Fællesskaber mod Republikken Østrig.  -  Slettelse.  -  Sag C-290/98.  

Samling af Afgørelser 2000 side I-07835

ParterDommens præmisserAfgørelse
Parter

I sag C-290/98,Kommissionen for De Europæiske Fællesskaber ved de juridiske konsulenter C. Tufvesson og V. Kreuschitz, som befuldmægtigede, og med valgt adresse i Luxembourg hos C. Gómez de la Cruz, Kommissionens Juridiske Tjeneste, Wagnercentret, Kirchberg,sagsøger,modRepublikken Østrig ved gesandt C. Stix-Hackl og kontorchef P. Erlacher, begge Udenrigsministeriet, som befuldmægtigede, og med valgt adresse i Luxembourg på Østrigs Ambassade, 3, rue des Bains,sagsøgt,angående en påstand om, at det fastslås, at Republikken Østrig har tilsidesat sine forpligtelser i henhold til EF-traktaten samt artikel 2 og artikel 3, stk. 1, 5 og 6, i Rådets direktiv 91/308/EØF af 10. juni 1991 om forebyggende foranstaltninger mod anvendelse af det finansielle system til hvidvaskning af penge (EFT L 166, s. 77), idet den- har begrænset forbuddet mod hvidvaskning af penge i § 165 i Strafgesetzbuch til at omfatte formuegoder af en værdi på mere 100 000 ATS- ikke pr. 1. januar 1994 (ikrafttrædelsen af aftalen om Det Europæiske Økonomiske Samarbejdsområde), men først pr. 1. august 1996 har foreskrevet, at kunden skal legitimere sig, når der åbnes en værdipapirkonto- ikke har foreskrevet, at kunden skal legitimere sig ved enhver transaktion, som krediteres eller debiteres en eksisterende værdipapirkonto, men derimod i § 40, stk. 5, i Bankwesengesetz kun har foreskrevet krav om kundens legitimation med hensyn til modtagelse og erhvervelse af værdipapirer til fordel for en værdipapirkonto- ikke pr. 1. januar 1994 har foreskrevet, at kunden skal legitimere sig, når der åbnes en bankbog- ikke har foreskrevet, at kunden skal legitimere sig ved enhver transaktion med hensyn til en bankbog, som er blevet åbnet før eller efter den 1. januar 1994,harDOMSTOLENS PRÆSIDENTefter at have hørt generaladvokat A. Saggio,afsagt følgendeKendelse 

Dommens præmisser

1 Ved stævning indleveret til Domstolens Justitskontor den 28. juli 1998 har Kommissionen for De Europæiske Fællesskaber i medfør af EF-traktatens artikel 169 (nu artikel 226 EF) anlagt sag med påstand om, at det fastslås, at Republikken Østrig har tilsidesat sine forpligtelser i henhold til EF-traktaten samt artikel 2 og artikel 3, stk. 1, 5 og 6, i Rådets direktiv 91/308/EØF af 10. juni 1991 om forebyggende foranstaltninger mod anvendelse af det finansielle system til hvidvaskning af penge (EFT L 166, s. 77), idet den- har begrænset forbuddet mod hvidvaskning af penge i § 165 i Strafgesetzbuch til at omfatte formuegoder af en værdi på mere 100 000 ATS- ikke pr. 1. januar 1994 (ikrafttrædelsen af aftalen om Det Europæiske Økonomiske Samarbejdsområde), men først pr. 1. august 1996 har foreskrevet, at kunden skal legitimere sig, når der åbnes en værdipapirkonto- ikke har foreskrevet, at kunden skal legitimere sig ved enhver transaktion, som krediteres eller debiteres en eksisterende værdipapirkonto, men derimod i § 40, stk. 5, i Bankwesengesetz kun har foreskrevet krav om kundens legitimation med hensyn til modtagelse og erhvervelse af værdipapirer til fordel for en værdipapirkonto- ikke pr. 1. januar 1994 har foreskrevet, at kunden skal legitimere sig, når der åbnes en bankbog- ikke har foreskrevet, at kunden skal legitimere sig ved enhver transaktion med hensyn til en bankbog, som er blevet åbnet før eller efter den 1. januar 1994.2 Kommissionen har ved processkrift indleveret til Domstolens Justitskontor den 19. juli 2000 i overensstemmelse med procesreglementets artikel 78 meddelt Domstolen, at Kommissionen hævede sagen, og har i henhold til procesreglements artikel 69, stk. 5, første afsnit, krævet, at Republikken Østrig pålægges at betale sagens omkostninger.3 Republikken Østrig har ved skrivelse indleveret til Domstolens Justitskontor den 21. august 2000 taget til efterretning, at Kommissionen hæver sagen, og meddelt Domstolen, at den ikke anså det for nødvendigt at fremkomme med bemærkninger til denne beslutning om at hæve sagen.4 Under disse omstændigheder bør der afsiges kendelse om, at denne sag slettes.5 I henhold til procesreglementets artikel 69, stk. 5, første afsnit, pålægges det den part, der hæver sagen, at betale sagens omkostninger, såfremt den anden part har nedlagt påstand herom. På begæring af den hævende part kan det dog bestemmes, at den anden part skal betale sagens omkostninger, hvis dette findes berettiget som følge af denne parts forhold.6 I denne sag skyldes Kommissionens sagsanlæg og efterfølgende ophævelse af sagen Republikken Østrigs forhold, idet denne først efter sagens anlæg har truffet de foranstaltninger, det var nødvendige for at opfylde sine forpligtelser.7 Republikken Østrig bør derfor pålægges at betale sagens omkostninger. 

Afgørelse

Af disse grundebestemmerDOMSTOLENS PRÆSIDENT1) Sag C-290/98 slettes af Domstolens register.2) Republikken Østrig betaler sagens omkostninger.